**ПРОТОКОЛ**

Днес,29.09.2016 г. в град София се проведе редовно заседание на Управителния съвет на БФТМот 13.00 ч. в заседателната зала на ММС – 5-и етаж.

Присъстват: Стефан Китов, Иван Александров, Белчо Иванов Валентин Трифонов, и Галина Очева. По уважителни причини отсъстват:- Иван Шилящки, Тургай Али, Илиян Шопов и Иван Иванов, като г-н Шопов и г-н Иванов изпратиха писмено предложенията си по Дневния ред.

На заседанието присъстват: Цветомир Цонев, Михаил Фролошки и Албертина Рангелова.

Заседанието се проведе при следния

**ДНЕВЕН РЕД**

1. Информация за завършилия турнир Asarel Bulgaria Open’2016.

докладва: Иван Александров

1. Утвърждаване на съставите за участие в Европейско индивидуално първенство за мъже и жени – 18-23 октомври 2016 г- в Будапеща, Унгария, участие в Конгреса на ЕТТЮ и Финансова справка.
* до /2 състезатели
* до /2 състезателки

докладват: Галина Очева, Цветомир Цонев

1. Информация за приключилото картотекиране на спортните клубове за 2016/2017 г.

 докладва: Михаил Фролошки

1. Информация за проведените първи турнири състезания НТ „Млад Олимпиец” и извършената организация по провеждане на Първи турнир, Първи етап „Висша лига” мъже и жени и „А” РГ – Северна България жени – КК „Албена” – 13-15 октомври т.г.

Докладва: Цветомир Цонев

1. Комисии към БФ Тенис на маса.

Докладва: Стефан Китов

1. Разглеждане статута на националните състезатели при ползване на залата по тенис на маса „Диана”.

Докладва: Иван Александров

1. Актуализиране на съдийските такси.

Докладва: Цветозар Христов

1. Разни:

 С Уважение,

 Стефан Китов:

 Председател на БФТМ

**По първа точка**:

 **Г-н Иван Александров** информира членовете на Управителния съвет за проведения турнир в Панагюрище. Оценката на Президента и Генералния секретар на Европейската федерация, на Директора на турнира от страна на ИТТФ и представителите на китайската фирма „Двойна риба” е много-добра.

 Участваха 99 състезатели от чужбина и 36 български тенисисти. По договор с китайската фирма „Двойна риба” между федерацията и Организационния комитет бяха получени 18 маси с мрежи.. Организаторите дариха на федерацията 6 маси.

 Разходите на организаторите е 376 000 лева с 110 000 лева в повече от миналата година. За следващия шампионат - 05-10 септември 2017 г., трябва да се изготви Проект до ММС за финансиране на състезанието, съгласно нормативните документи на Министерството.

 **Г-н Стефан Китов** информира присъстващите за срещата с Министър Кралев , на която Министърът е заявил, че ще осигури китайски треньор за две години, като заплатата в размер на 1 200 щ.д.ще се осигури от Министерството, а останалите разходи за сметка на федерацията.

 Г-н Китов е разговарял с г-н Сариев треньора да бъде настанен в центъра по тенис на маса „Стоянстрой” – Пловдив, като Сариев поема храна и настаняване.

 Във връзка с това г-н Китов предложи да се изработи План-график за организиране на подготовката от китайския треньор на най-изявените ни състезатели в отделните възрасти

 **Г-н Валентин Трифонов** предложи на Балканския Конгрес в Будапеща да се постави от г-н Китов пред страните да участват с най-добрите си състезатели.

**След изказванията и направените предложения се взеха следните РЕШЕНИЯ:**

1. Управителният съвет благодари на Организационния комитет и лично на проф. Лъчезар Цоцорков и

г-н Иван Александров.

2. Управителният съвет дава Висока оценка на Организационния комитет за провеждане на шампионата.

3. Благодари на г-н Красимир Симеонов за извършеното по подписване на Договор с китайската фирма „Двойна риба”.

4. БФ Тенис на маса да се кандидатира за домакин през 2019 г. за провеждане на Европейско първенство до 15 и 18 години на предстоящия Конгрес на ЕТТЮ – Будапеща – **отг. Стефан Китов, срок: октомври 2016 г.**

5. Да се изготви в срок Проект за кандидатстване за домакинство пред ММС за провеждане на шампионата през 2017 г. – **отг. Цветомир Цонев, срок: 20 ноември 2016 г.**

6. Приема китайския треньор да бъде устроен в град Пловдив. Да се изготви подробен План-график за подготовката на състезатели от националните отбори за отделните възрасти, посещение на представители на спортни клубове-състезатели и треньори и провеждане на тематични семинари. – **отг. Треньорски съвет, треньори на националните отбори, срок: 20 декември 2016 г.**

Гласували: ЗА ……………..

Против: …………………….

Въздържали се: …………....

**По втора точка:**

 **Г-н Цветомир Цонев** докладва за участието в ЕП за мъже и жени в Будапеща. Съгласно класирането на България на ЕП през 2015 г. и Регламента нашата страна има квота за участие в индивидуалното първенство на 3 мъже и 3 жени.

 Предложението е, на първенството да се участва с двама мъже / Петьо Кръстев и Теодор Александров/ и две жени / Красимира и Мария Йовкови/.

 Г-н Цонев е получил уверение от г-н Вълнаров – спонсор на СКТМ „Дунав” (Русе) да поеме разходите на Денислав Коджабашев и Анелия Карова - пътни разходи и четири пансионата.

 Предложи за треньор Ани Сариева, а за участие в Конгреса г-н Стефан Китов и Цветомир Цонев. На г-н Китов ЕТТЮ поема два пансионата. а г-н Цонев си поема разходите като втори делегат.

 **Г-н Валентин Трифонов** попита тези състезатели участват ли в Европейското отборно първенство в Баку през 2016/2017 г. Отговора беше положителен от страна на г-н Цонев.

 **Г-жа Галина Очева** – отново изказа мнение, че трябва да се провеждат контролни турнири за определяне на съставите. И поясни, че като Председател на ТС е предложила на г-н Деян Георгиев да се проведат контролни турнири преди началото на отборното първенство 2016/2017 г. за определяне на съставите, но той отказал.

**Г-н Стефан Китов** изрази своето разочарование от работата на Кирил Попов и Жана Генчева, които бяха определени първоначално за треньори по Проекта с ММС, след което през април бяха сменени с г-н Деян Георгиев и Надежда Стоянова. Посочените треньори не подготвиха нужната документация за подготовката и реализирането на националните състезатели в отделните възрасти. Посочените треньори получаваха възнаграждение от ММС ежемесечно.

 Бяха поканени от ММС двамата треньори, г-н Георгиев и г-жа Стоянова, за участие в Семинар на „Спортпалас” – Варна, за уеднаквяване изискванията на Министерството относно, учебно – тренировъчния процес за новия олимпийски цикъл. Разноските бяха поети изцяло от министерството.

**След изказванията и направените предложения се взеха следните РЕШЕНИЯ:**

1. Да се изготви График за провеждане на контролни състезания за мъже и жени, за определяне на съставите за отделни първенства, съгласно спортния календар. Тези контролни да се провеждат най-малко два месеца преди проявата.

 отг. ТС, срок: постоянен

2. Във връзка с изготвяне на Проект – Програма за развитие на спорта за високи постижения за 2017 г. и определяне на треньорите на спортистите по Проекта. До 11 ноември 2016 г. желаещите да кандидатстват пред УС да изпратят до федерацията своите CV-та.

 Отг. Михаил Фролошки

Гласували: ЗА …………….

Против: …………………….

Въздържали се: …………....

**По точка трета:**

 **Г-н Михаил Фролошки** информира присъстващите за проведеното картотекиране. 86 клуба са картотекирани за спортно – състезателната 2016/2017 г. с над 1 200 състезатели в отделните възрасти.

Нашият спорт има най-голям спортен календар в системата на ММС.

 Членове на БФТМ са 108 СК, но за съжаление някой клубове не са плащали от години Членски внос и нямат картотекирани и участващи в първенства свои състезатели. Съгласно Закона на спорта, Нормативните документи на ММС и БФТМ такива клубове трябва да се изключват от федерацията.

 **Г-н Стефан Китов** предложи да се изпратят предупредителни писма на тези клубове и в срок да направят превод на членския внос, а през януари 2017 г. да картотекират състезатели и да участват в индивидуалните първенства за отделните възрасти

**След изказванията и направените предложения се взеха следните РЕШЕНИЯ:**

1. Да се изпратят предупредителни Писма до СК.

Отг. Цветомир Цонев, срок: 28 октомври 2016 г.

Гласували: ЗА ……………..

Против: …………………….

Въздържали се: …………....

**По четвърта точка:**

**Г-н Цветомир Цонев** информира присъстващите членове на УС за извършеното по прилагане на софтуер в работата на федерацията. Това нововъведение в работата на федерацията ще допринесе за изготвяне на своевременно на документацията за състезанията от спортния календар. Първите състезания бяха от веригата турнири НТ „Млад Олимпиец” за „Купа България” до15 и 18 г. за зони Северна и Южна България – Варна, Пловдив е Горна Оряховица.

Г-н Цонев докладва, че при провеждане на НТ „Млад Олимпиец” до 18 г. във Варна организатора в лицето на Цецо Николов не е осигурил постоянен Главен съдия.

**След изказванията и направените предложения се взеха следните РЕШЕНИЯ:**

1. При определяне на домакинства СК организатор осигурява съдийски апарат съгласно Наредбата 2016/2017 г. При слаба организация да не се дава домакинство на СК.

2. Да се изпрати Писмо до ръководството на Корабостроител’92 – Варна за слабата организация по провеждане на НТ “Млад Олимпиец”.

 Отг. Цветомир Цонев, срок: 07.10.2016 г.

**По пета точка:**

 **Г-н Стефан Китов** информира присъстващите с изпратеният до членовете Проект за Комисии към БФТМ. Проекта и Дневния ред е одобрен лично от него преди да бъдат изпратени до членовете на УС

 Предложението на г-н Китов:

* **Комисия Международна дейност** – Председател Белчо Иванов

Членове: Стефан Лъвчиев, Цветомир Цонев и Светослав Иванов.

 Г-н Иван Иванов в своето писмо излага своето виждане по Комисиите. Предлага да бъде утвърден за Председател на **Комисия Нормативни документи и Арбитраж.**

- **Треньорски съвет:**

**г-жа Очева** предложи Проекто състав:- Ани Сариева, Деян Георгиев, Даниела Христова, Мирослава Колева, Станислав Иванов и Стоян Поппетров.

Комисия по финансовото разпределение на средствата за дейност от ММС

Иван Иванов предлага в своето писмо г-н Иван Александров да бъде Председател на Лицензионна Комисия.

**След изказванията и направените предложения се взеха следните РЕШЕНИЯ:**

1. Да се поставят в Сайта Проекто Комисиите към БФТМ:

**Проекто Състави на Комисиите:**

* **Комисия Международна дейност** - Председател **г-нБелчо Иванов**

**членове:** Стефан Лъвчиев, Цветомир Цонев и Светослав Иванов.

* **Треньорски съвет -** Председател **доц. Галина Очева**-

**членове**:- Ани Сариева, Деян Георгиев, Даниела Христова, Мирослава Колева, Станислав Иванов и Стоян Поппетров.

* Лицензионна Комисия - Председател **г-н Иван Александров**

**членове:** инж.Силвия Василева, Мадлена Ангелова и Венелина Цветкова

* **Комисия по Нормативни документи и Арбитраж –** Председател **г-н Иван Иванов**

**По точка шеста – отпада!**

**По точка седма**

 Предварително **г-н Цветозар Христов** е изпратил до членовете на УС виждането относно съдийски такси, което прилагаме към Сайта.

 След направените изказвания на г-н Китов и г-н Александров и цитираните съдийски такси на международни състезания, г-н Китов направи следните предложения:

* Главно съдийско ръководство - 45 лева до 12 часа на ден+50% от посочената сума
* съдии на маса - 45 лева до 12 часа на ден

**г-н Христов** изказа мнение, че тази сума е малка за 12 часа и предложи това да бъде до 8 часа, след тези часове да се изплаща допълнителна сума.

**След изказванията и направените предложения се взеха следните РЕШЕНИЯ:**

1. Приема за сведение предложените суми, както следва:

* Главно съдийско ръководство - 45 лева до 12 часа на ден+50% от посочената сума
* съдии на маса - 45 лева до 12 часа на ден

2. На следващото заседание ръководството на РСК да докладва своето становище по посочените съдийски такси.

Гласували: ЗА ……………..

Против: …………………….

Въздържали се: …………....

**По точка осма:**

 Г- Цветомир Цонев докладва за постъпила молба за членство на СКТМ „Ботев” – Нови Пазар.

 Г-н Цветомир Цонев докладва предложението на г-н Иван Иванов относно НТ „Млад Олимпиец”

 Г-н Иван Александров предлага на г-н Денислав Коджабашев – участник в Олимпийските пара игри да получи награда за 5-тото място.

 Г-н Китов предложи да бъде кооптиран г-н Красимир Симеонов в Управителния съвет на федерацията.

**След изказванията и направените предложения се взеха следните РЕШЕНИЯ:**

1. Приема за член на федерацията СКТМ „Ботев” – Нови Пазар

2. Да се предостави на ТС предложението на г-н Иванов за корекции по системата на провеждане на НТ „Млад Олимпиец” и системата на ДОП до 12 г.

3. Да се награди за доброто представяне г-н Денислав Коджабашев на ОИ в Рио де Жанейро сумата в размер от 1 000 лева и възпоменателен Плакет.

4. Кооптира г-н Красимир Симеонов в Управителния съвет на БФТМ.

Гласували: ЗА ……………..

Против: …………………….

Въздържали се: …………....

Протоколчик: Председател

 / М.Фролошки / / Стефан Китов /

 **членове:** доц. Галина Очева ……………………

 Белчо Иванов………………………….

 Валентин Трифонов ………………….

 Иван Александров ……………………

 Илиян Шопов …………………………

 Иван Иванов …………………………..

**Забележка:** Ще бъдат приложени всички материали изпратени по Дневния ред.